|  |
| --- |
| **IZVJEŠĆE O PROVEDENOM SAVJETOVANJU SA JAVNOŠĆU** |
| **Naziv akta o kojem je savjetovanje provedeno:** NACRT PRIJEDLOGA ODLUKE O KRITERIJIMA I POSTUPKU ZA ODREĐIVANJE IMENA ULICA I TRGOVA NA PODRUČJU GRADA RIJEKE |
| **Vrijeme trajanja savjetovanja:** Internetsko savjetovanje je provedeno u trajanju od 30 dana, odnosno od 31. siječnja do 29. veljače 2024. godine  |
| **Cilj i glavne teme savjetovanja** | Osnovni cilj savjetovanja bio je dobiti povratnu informaciju od šire javnosti o rješenjima predloženim ovim Nacrtom  |
| Redni broj | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| 1. | Jasna Šepac | Načelni prijedlog na Nacrt akta | „Prijedlozi imena ulica:UlicaKaroline BelinićMarije Jurić ZagorkeIvane Brlić MažuranićSlave RaškajNede AndrićAde Felicije RošićDore PejačevićKatarine ZrinskiZore Matijević „ | Prijedlog je razmotren, ali se ne može prihvatiti. Predloženo nije predmet ovog Nacrta. |
| 2. | Građanin(podnositelj prijedloga nije suglasan da se osobni podaci objave u izvješću) |  | „Poštovani, kao građanin grada Rijeke zalažem se za to da jedan trg ili ulica u Rijeci dobije naziv po prvom hrvatskom predsjedniku dr. Franji Tuđmanu.Predlažem da se Jadranski trg preimenuje u Trg dr. Franje Tuđmana, a Omladinska ulica preimenuje u ulicu Hrvatske mladeži. „ | Prijedlog razmotren, ali se ne može prihvatiti.Predloženo nije predmet ovog Nacrta.  |
| 3.  | Marino Marušić | Načelni prijedlog na Nacrt akta Primjedbe na pojedine članke ili dijelove Nacrta akta  | „Prijedlog je taj da imena ulica i trgova u gradu RIJECI moraju biti vezani za datume i osobe vezane za Rijeku i šire okolice grada Rijeke. Rijeka ima bogatu prošlost, što trgovačku, ratnu, industrijsku, sportsku, zdravstvenu….Neću biti kritičan jer kritike su dio rada, a tko radi ponekad i pogriješi. Važno je da ljudi, skupe glave, i recimo npr. JADRANSKI TRG, ex bivši TITOV TRG, zašto ga ne bi nazvali STUDENTSKI TRG. Ionako 90 %mladih učenika, studenata tamo i kupuju karte za bus, i to im je početna stanica do odredišta.“  | Prijedlozi su razmotreni, ali se ne mogu prihvatiti.Predloženo nije predmet ovog Nacrta. |
| 4.  | Građanin(podnositelj prijedloga nije suglasan da se osobni podaci objave u izvješću) | Načelni prijedlog na Nacrt akta Primjedbe na pojedine članke ili dijelove Nacrta akta | „Ja mislim da bi se jedan trg (bilo koji) mogao nazvati trg Marka Perkovića“„nemam primjedbi. hvala unaprijed i bilježim se sa štovanjem“.  | Prijedlog je razmotren, ali se može prihvatiti. Predloženo nije predmet ovog Nacrta. |
| 5. | Građani-darivatelji krvi | Načelni prijedlog na Nacrt akta | „Ulica darivatelja krviDarivatelji krvi nacionalno su blago svake zemlje. Na njihovoj humanosti pokušavamo im zahvaliti na različite načine. Vjerujemo da bi naziv ulice u njihovu čast svakako bio hvalevrijedan kako za same darivatelje, tako i za Grad.“ | Prijedlog je razmotren, ali se ne može prihvatiti.Predloženo nije predmet ovog Nacrta. |
|  | Marijan Matković | Načelni prijedlog na Nacrt akta Primjedbe na pojedine članke ili dijelove Nacrta akta | „Prijedlog 1.: Riječi ''ulica i trg'' zamijeniti s ''riječki hodonim'', ''riječki hodonimi''. Hodonim je termin za ulice, trgove, itd. (grčki: hodos – put, onim – ime). „„Prijedlog 2.: U odluci navesti rok postavljanja naziva usvojenog hodonima (primjer: oznake naziva ulica u Sveučilišnom kampusu Trsat postavljene su 3 godine nakon imenovanja i to na primjedbu građana) te imenovanje hodonima prije izgradnje / uređenja (primjer: park u ulici Pomerio završen je 2018. godine i još nema naziva; pogrešno se u medijima naziva Park Pomerio).“„Članak 4.: Javne površine navesti abecednim redom. U Rijeci imamo i ove javne površine: bulevar, lukobran, naselje, pristanište, prijelaz, klanac, riva, uspon te i njih navesti u ovom članku.“„Članak 8.: Uz životopis osobe priložiti i fotografiju /sliku. Postoji više osoba istog imena i prezimena, odnosno istog prezimena. „ | Prijedlog je razmotren, ali se ne može prihvatiti. Zakon o naseljima izričito navodi da jedinica lokalne samouprave imenuje ulice i trgovePrijedlog je razmotren, ali se ne može prihvatiti. Navedeno nije predmet ovog Nacrta.Prijedlog je razmotren, ali se ne može prihvatiti. Smisao odredbe je opcionalno navođenje prostora koji se uz ulice i trgove mogu imenovati (ne ih i taksativno nabrajati).Prijedlog je razmotren, ali se ne može prihvatiti. Odredbom citiranog članka izrijekom je propisano da priloženi životopis mora sadržavati osnovne podatke o osobi i značaju njenog doprinosa zbog kojeg se podnosi prijedlog (ukoliko se predlaže u Fond imena uvrštenje imena osobe). |
| 7. | Nina Malner Travaš | Načelni prijedlog na Nacrt akta  | „Poštovani, predlažem da jedna od ulica nosi ime Davora Frankulina Travaša zbog njegovog iznimnog značaja i doprinosa za grad Rijeku te Primorsko – goransku županiju. Davor Frankulin Travaš rođen je u gradu Pagu 24. svibnja 1956. godine gdje je proveo i dio svojeg djetinjstva. Davor je u svojem djetinjstvu doživio nesreću, nastradao je od zaostale eksplozivne naprave iz II. svjetskog rata koja je ostavila trajne posljedice na njegovo zdravlje. Bio je bez dijela jedne podlaktice, no to ga nije ometalo da izgradi svoju osobnu karijeru i postane koristan za društvo te za svoju obitelj. Osnovnu školu, Travaš je završio na Rabu, otoku svojeg oca. Sušačku gimnaziju završio je u Rijeci. Diplomirao je na Fakultetu političkih znanosti u Zagrebu, 1980. godine. Istraživajući svoje podrijetlo, Davor Frankulin Travaš napisao je znanstveni rad: „Prezimena stanovnika grada i otoka Raba od XV. do XX. stoljeća“. U toj radnji bavio se i s prezimenima s otoka Paga gdje je zapisao: „zanimljivo je da su mnoga izumrla prezimena s otoka Raba sačuvana u gradu i na otoku Pagu, i to je vjerojatno zaboravljeni, ali još jedini dokaz nekad stoljetne vlasti Raba nad sjevernim djelom otoka Paga“. Po okončanju fakulteta u Zagrebu, vratio se u Rijeku gdje se zaposlio i osnovao svoju obitelj s poznatom novinarkom Radio Rijeke, Brankom Malnar Travaš. Svoju novinarsku karijeru započeo je na Radio Rijeci kojoj je ostao vjeran do svojeg preranog odlaska. Kao iskusni novinar informativno-političke redakcije došao je na čelo Radio Rijeke na kojem je ostao do 2000. godine. U vremenu osamostaljenja Hrvatske i Domovinskog rata velik je bio značaj odgovornosti Radio Rijeke, posebno za prostor okupiranog dijela Like. Za vrijeme trajanja oslobodilačke akcije „Oluja“ osnovao je dopisništvo u Korenici.Nositelj je Spomenice domovinske zahvalnosti. Od 2000. do 2003. godine radio je u ulozi komentatora – mentora na Radio Rijeci. Njegovi suradnici svjedočili su da je Davor bio temperamentan i buntovan, a osobnost i samostalnost svoje kuće znao je braniti u njoj i izvan nje. Slušateljima je ostao u pamćenju po svom osebujnom ugodnom baritonskom glasu.Radio Rijeka predvođena Davorom Frankulinom Travašem u deset godina izrasla je u najslušaniju radio postaju u regiji i šire, te je postala respektabilan medijski čimbenik u Rijeci, Primorsko-goranskoj, Ličko-senjskoj i susjednim županijama.Davor je sa svojom Brankom bio veliki zaljubljenik u snijeg i skijaške sportove. Svoje zadnje skijanje proveo je u poznatom austrijskom skijalištu Altenmarktu. Spremajući se za povratak u Rijeku, te subote 11.siječnja 2003., pozlilo mu je i preminuo je od posljedica srčanog udara. Tragična vijest brzo se proširila gradom i regijom a njegove kolege na Radio Rijeci ostavilo u šoku i nevjerici za izgubljenim kolegom. Vijest o preranom odlasku Davora Travaša pročitao je njegov kolega Robert Ferlin.Komemoracija za Davora Travaša održana je 15. siječnja 2003. godine u Riječkoj Gradskoj vijećnici gdje su se od Travaša pored kolega s radija, oprostili i predstavnici Udruge civilnih invalida rata PGŽ-e čiji je Travaš bio predsjednik, a od mnoštva izraza sućuti upućenih obitelji i Radio Rijeci pročitani su oni riječkog nadbiskupa mons. Ivana Devčića, gradonačelnika Vojka Obersnela i župana Zlatka Komadine“ | Prijedlog je razmotren, ali se ne može prihvatiti.Predloženo nije predmet ovog Nacrta. |

Napomena: U vremenu trajanja savjetovanja pristiglo je 7 prijedloga/primjedbi javnosti na Nacrt prijedloga.